సమీర్ డిఘే

సమీర్ డిఘే (జననం 1968 అక్టోబరు 8) భారతీయ క్రికెటర్, క్రికెట్ కోచ్, వ్యవస్థాపకుడు. అతను కుడిచేతి వాటం బ్యాట్స్‌మన్, వికెట్ కీపర్. అంతర్జాతీయ క్రికెట్‌లో అతనికి ప్రధాన అవకాశం 1999-2000 సీజన్ వరకు రాలేదు, ఆ సమయంలో అతని వయస్సు 31 సంవత్సరాలు.

 దేశీయ కెరీర్ 
1990–91 రంజీ ట్రోఫీ సీజన్‌లో ముంబై క్రికెట్ జట్టు తరఫున గుజరాత్ క్రికెట్ జట్టుపై ఫస్ట్-క్లాస్ అరంగేట్రం చేసాడు. ఆ మ్యాచ్‌లో అతను 107 పరుగులు చేశాడు.  ఆ సీజన్‌లో 6 ఇన్నింగ్స్‌లలో 73.33 సగటుతో ఒక అర్ధ సెంచరీ, రెండు సెంచరీలతో 440 పరుగులు చేసాడు. ముంబై క్రికెట్ జట్టు కోసం 58 మ్యాచ్‌లు ఆడాడు, అందులో అతను 176 క్యాచ్‌లు, 23 స్టంపింగ్‌లు చేసి, 3,054 పరుగులు చేశాడు. Sameer Dighe: 8 interesting things to know about the former Indian stumper అతను 1999-00 రంజీ ట్రోఫీకి కూడా కెప్టెన్‌గా ఉన్నాడు.

 అంతర్జాతీయ కెరీర్ 
చెన్నైలో ఆస్ట్రేలియాతో జరిగిన మూడో టెస్ట్ చివరి రోజున, డిఘే తన తొలి మ్యాచ్‌లో అజేయంగా 22 పరుగులు చేశాడు. పరుగుల వేటలో కుప్పకూలిన తర్వాత, చారిత్రాత్మక 2-1 సిరీస్ విజయాన్ని సాధించడంలో తన వంతు కృషి చేసాడు. సౌరవ్ గంగూలీ తరువాత మాట్లాడుతూ, డిఘే దేశానికి మొదటి ఎంపిక వికెట్ కీపర్‌గా మారాలని, అయితే అనేక వికెట్ కీపింగ్ లోపాలు అతనికి అడ్డుగా నిలిచాయని చెప్పాడు. Story of how a young MS Dhoni was denied a chance for an early India debut Few surprise changes in Indian squad for tri series India 'A' - a slow day on a slow pitch The Greatest Test Ever

 కోచింగ్ కెరీర్ 
తరువాత డిఘే కోచింగ్‌లోకి ప్రవేశించాడు. 2007 ICC వరల్డ్ క్రికెట్ లీగ్ డివిజన్ త్రీ టోర్నమెంట్‌లో రాబిన్ సింగ్ స్థానంలో హాంకాంగ్ ప్రధాన కోచ్‌గా పనిచేశాడు. 2006 నుండి 2008 వరకు త్రిపుర క్రికెట్ జట్టుకు కోచ్‌గా ఉన్నాడు, అలాగే 2008 ఇండియన్ ప్రీమియర్ లీగ్ సమయంలో ముంబై ఇండియన్స్‌కు ఫీల్డింగ్ కోచ్‌గా ఉన్నాడు. ఆ తరువాత అతని స్థానంలో జాంటీ రోడ్స్ నియమితులయ్యారు. Thriller in Agartala Hong Kong seek new coach

2009 లో అతను ముంబై క్రికెట్ జట్టు సెలెక్టర్‌గా నియమితుడయ్యాడు.Dighe appointed Mumbai selector

అతను ప్రస్తుతం క్రియాశీల క్రికెట్ నుండి రిటైరై, పూణే, ముంబైలలో యూక్లీన్ అనే లాండ్రీ బ్రాండ్ కు చెందిన బహుళ అవుట్‌లెట్‌లను నడుపుతున్నాడు.

 మూలాలు 

వర్గం:వికెట్ కీపర్లు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1968 జననాలు
వర్గం:Articles with hAudio microformats
వర్గం:భారతీయ క్రికెట్ కోచ్‌లు